Qishloq xoʻjaligiga moʻljallangan yerlardan foydalanish boʻyicha davlat xizmatlarini koʻrsatish tizimini yanada takomillashtirish toʻgʻrisida
(resolution, 2026-07-01)

Oʻzbekiston Respublikasining Yer kodeksi, Oʻzbekiston Respublikasi Prezidentining “Qishloq xoʻjaligi ekin maydonlari unumdorligini oshirish, tarmoqqa investitsiyalar jalb qilish uchun qulay shart-sharoit yaratish boʻyicha navbatdagi chora-tadbirlar toʻgʻrisida” 2025-yil 3-fevraldagi PF-18-son Farmoni hamda “Qishloq xoʻjaligi mahsulotlarining eksport salohiyatini oshirish hamda qayta ishlash zanjirini rivojlantirish boʻyicha qoʻshimcha chora-tadbirlar toʻgʻrisida” 2025-yil 8-apreldagi PQ-136-son qarori ijrosini taʼminlash hamda qonunchilik hujjatlarini tizimlashtirish orqali qishloq xoʻjaligi subyektlariga davlat xizmatlarini koʻrsatish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasining Yer kodeksiga muvofiq: qishloq xoʻjaligiga moʻljallangan yerlar foydalanish turiga koʻra — qishloq xoʻjaligi yerlariga va qishloq xoʻjaligiga xizmat koʻrsatuvchi yerlarga hamda suv bilan taʼminlanish darajasiga koʻra — sugʻoriladigan yerlarga va sugʻorilmaydigan yerlarga boʻlinishi; qishloq xoʻjaligiga moʻljallangan sugʻorilmaydigan yerlarda ichki xoʻjalik yer tuzish loyihasiga muvofiq yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishga (qurishga) yoʻl qoʻyilishi, bunda mazkur yerlar ichki xoʻjalik yer tuzish loyihasiga asosan qishloq xoʻjaligiga xizmat koʻrsatuvchi yerlar sifatida hisobga olinishi maʼlumot uchun qabul qilinsin. 2. Belgilab qoʻyilsinki: qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishdan (qurishdan) oldin tegishli axborot tizimlari orqali ariza beruvchida ushbu uchastkasiga ijara huquqining mavjudligi, davlat yer kadastri boʻyicha yer uchastkasining jami maydoni, shundan qishloq xoʻjaligiga moʻljallangan yerlar va ular tarkibidagi sugʻoriladigan yerlar maydoni tekshiriladi; ichki xoʻjalik yer tuzish loyihasida yer uchastkasidan ruxsat etilgan foydalanishning asosiy turiga mos boʻlgan obyektlarni yer uchastkasi tarkibidagi sugʻorilmaydigan yerlarga joylashtirish (qurish) nazarda tutiladi; yengil konstruksiyali qurilmalar va vaqtincha qurilmalar joylashtirishni (qurishni) nazarda tutuvchi ichki xoʻjalik yer tuzish loyihalari tumanlar (shaharlar) hokimlari tomonidan, kapital bino va inshoot hisoblangan qurilish obyektlarini joylashtirishni (qurishni) nazarda tutuvchi ichki xoʻjalik yer tuzish loyihalari Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari tomonidan tasdiqlanadi; Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari tomonidan tasdiqlangan qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishni (qurishni) nazarda tutuvchi ichki xoʻjalik yer tuzish loyihasi Vazirlar Mahkamasining “Qurilish sohasiga oid yagona maʼmuriy qurilish reglamentlarini tasdiqlash toʻgʻrisida” 2022-yil 20-apreldagi 200-son qarori bilan tasdiqlangan qurilish sohasiga oid maʼmuriy reglamentlarga muvofiq davlat xizmatlarini koʻrsatish, obyektlarni qurishga ruxsat beruvchi hujjatlarni olishda yer uchastkasiga boʻlgan huquqni tasdiqlovchi hujjat sifatida qabul qilinadi; obyektlar joylashtirilgan (qurilgan) qishloq xoʻjaligiga moʻljallangan sugʻorilmaydigan yerlar alohida yer uchastkasiga boʻlinmaydi, joylashtirilgan (qurilgan) obyektlarni alohida sotishga ruxsat etilmaydi (yer uchastkasining foydalanish maqsadini oʻzgartirmagan holda unga boʻlgan huquq va majburiyatlarni obyekt bilan birga boshqa shaxsga oʻtkazish (qayta ijara berish) holatlari bundan mustasno); chorvachilik yoʻnalishlarida ijaraga berilgan qishloq xoʻjaligiga moʻljallangan sugʻorilmaydigan yerlarda ichki xoʻjalik yer tuzish loyihasiga muvofiq 1 gektardan koʻp boʻlmagan, biroq ijaraga berilgan kontur maydonining bir foizidan oshmagan qismida qishloq xoʻjaligiga xizmat koʻrsatuvchi obyektlarni (chorva mollarini parvarishlash va saqlash, yengil konstruksiyali muzlatkichli omborxonalar, saralash va qadoqlash joylari, suvni tejaydigan sugʻorish texnologiyalari qurilmalari va hovuzlari, transformator stansiyalari, muqobil energiya inshootlari, dala shiyponi, texnika parki hamda Foydalanish maqsadlari boʻyicha kapital qurilish obyektlarining klassifikatorida nazarda tutilgan boshqa obyektlar) joylashtirishga ruxsat etiladi; chorvachilikdan boshqa yoʻnalishlarda ijaraga berilgan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni (yengil konstruksiyali issiqxonalar va muzlatkichli omborxonalar, saralash va qadoqlash joylari, suvni tejaydigan sugʻorish texnologiyalari qurilmalari va hovuzlari, transformator stansiyalari, muqobil energiya inshootlari, dala shiyponi, texnika parki hamda Foydalanish maqsadlari boʻyicha kapital qurilish obyektlarining klassifikatorida nazarda tutilgan boshqa obyektlar) joylashtirishga (qurishga) yoʻl qoʻyiladigan yer maydoni 20 sotixdan, biroq ijaraga berilgan kontur maydonining bir foizidan oshmasligi kerak; yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishga (qurishga) yoʻl qoʻyiladigan ayni bir yer maydoni bir marta belgilanadi, kelgusida ushbu obyekt turini oʻzgartirishga xizmat koʻrsatuvchi yer maydonini oshirmaslik sharti bilan yoʻl qoʻyiladi; tumanlar (shaharlar) hokimlari hamda Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari tomonidan tasdiqlangan ichki xoʻjalik yer tuzish loyihasi davlat yer kadastrida qishloq xoʻjaligiga moʻljallangan sugʻorilmaydigan yer uchastkasini qishloq xoʻjaligi yeridan qishloq xoʻjaligiga xizmat koʻrsatuvchi yer sifatida hisobga olish uchun asos boʻladi; ijaraga berilgan qishloq xoʻjaligiga moʻljallangan yer uchastkasi qishloq xoʻjaligi yeridan qishloq xoʻjaligiga xizmat koʻrsatuvchi yerga oʻzgartirilgan taqdirda, qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrni yer uchastkasining oʻzgargan qismi boʻyicha yer ijarachisi tomonidan qoplanadi; qishloq xoʻjaligiga xizmat koʻrsatuvchi obyektlar joylashtirilgan (qurilgan) qishloq xoʻjaligiga moʻljallangan sugʻorilmaydigan yerlar yer fondining boshqa toifasiga oʻtkazilmaydi, qishloq xoʻjaligiga moʻljallanmagan yerlar toifasidagi yerlar sifatida hisobga olinmaydi va xususiylashtirilmaydi; qishloq xoʻjaligiga xizmat koʻrsatuvchi obyektlar joylashtirilgan (qurilgan) qishloq xoʻjaligiga moʻljallangan sugʻorilmaydigan yerlarga nisbatan yer soligʻi miqdori 2026-yil 1-yanvardan boshlab qishloq xoʻjaligiga moʻljallangan yerlar uchun belgilangan tartibda hisoblanadi; Oʻzbekiston Respublikasi Prezidentining “Qishloq xoʻjaligi ekin maydonlari unumdorligini oshirish, tarmoqqa investitsiyalar jalb qilish uchun qulay shart-sharoit yaratish boʻyicha navbatdagi chora-tadbirlar toʻgʻrisida” 2025-yil 3-fevraldagi PF-18-son Farmoniga muvofiq “E-auksion” savdo platformasida qishloq xoʻjaligiga moʻljallangan yerlar boʻyicha elektron onlayn-auksion savdolarida gʻolib boʻlgan yer ijarachilari yer uchastkasidan ruxsat etilgan foydalanishning asosiy turiga muvofiq dehqonchilik yoʻnalishida erkin faoliyat yuritadi; fermer xoʻjaliklari va boshqa qishloq xoʻjaligi korxonalarining ixtisosligi yer uchastkasidan ruxsat etilgan foydalanishning asosiy turiga muvofiq aniqlanadi. 3. Oʻzbekiston Respublikasi Iqtisodiyot va moliya vazirligi 2026-yil uchun soliq siyosatining asosiy yoʻnalishlarini belgilashda ushbu qarorga asosan Oʻzbekiston Respublikasining Soliq kodeksiga tegishli oʻzgartirishlar kiritish boʻyicha taklif kiritsin. 4. Oʻzbekiston Respublikasi Qishloq xoʻjaligi vazirligi: qishloq xoʻjaligiga moʻljallangan sugʻoriladigan yerlarda chorva mollarini parvarishlash va saqlash, yengil konstruksiyali issiqxonalar va muzlatkichli omborxonalar, saralash va qadoqlash joylari, suvni tejaydigan sugʻorish texnologiyalari qurilmalari va hovuzlari, transformator stansiyalari, muqobil energiya inshootlari, dala shiyponi, texnika parki va Foydalanish maqsadlari boʻyicha kapital qurilish obyektlarining klassifikatorida nazarda tutilgan boshqa obyektlarni joylashtirish boʻyicha tashabbus bilan chiqqan yer ijarachilari murojaatlari boʻyicha maʼlumotlarni toʻplagan holda, Oʻzbekiston Respublikasi Yer kodeksining 441-moddasiga muvofiq xulosalar Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi tomonidan umumlashtirilishini; qishloq xoʻjaligiga moʻljallangan sugʻoriladigan yerlar qishloq xoʻjaligiga xizmat koʻrsatuvchi yerlarga oʻzgartirilgan taqdirda, qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrni qoplanishini taʼminlasin. 5. Qoraqalpogʻiston Respublikasi Vazirlar Kengashi, viloyatlar hokimliklari Oʻzbekiston Respublikasi Soliq qoʻmitasi, Qishloq xoʻjaligi vazirligi, Vazirlar Mahkamasi huzuridagi Agrosanoat majmui ustidan nazorat qilish inspeksiyasi hamda Iqtisodiyot va moliya vazirligi huzuridagi Kadastr agentligi bilan birgalikda 2025-yil 31-dekabrga qadar: chorva mollarini parvarishlash va saqlash, yengil konstruksiyali issiqxonalar va muzlatkichli omborxonalar, saralash va qadoqlash joylari, suvni tejaydigan sugʻorish texnologiyalari qurilmalar va hovuzlari, transformator stansiyalari, muqobil energiya inshootlari, dala shiyponi, texnika parki va boshqa ruxsat etilgan obyektlar joylashtirilgan (qurilgan) qishloq xoʻjaligiga moʻljallangan sugʻorilmaydigan yerlar hamda yer fondining boshqa toifalari tarkibidagi maydonlarni xatlovdan oʻtkazsin; xatlov natijalariga koʻra bunday turdagi yerlarni qishloq xoʻjaligiga xizmat koʻrsatuvchi yerlar sifatida hisobga olish, zaruratga koʻra yer fondi toifasini oʻzgartirish masalasini hal qilish, yer soligʻi miqdorini qishloq xoʻjaligiga moʻljallangan yerlar sifatida belgilash boʻyicha qaror qabul qilish uchun xalq deputatlari tuman (shahar) Kengashlariga kiritsin. 6. “Oʻzbekkosmos” agentligi hamda Iqtisodiyot va moliya vazirligi huzuridagi Kadastr agentligi: ikki oy muddatda davlat yer kadastrida qishloq xoʻjaligiga xizmat koʻrsatuvchi yerlar sifatida hisobga olingan yer uchastkalari haqidagi maʼlumotlarni onlayn rejimda almashish imkoniyatini yaratsin; kosmik va aerosuratlar orqali ushbu yerlardan foydalanishda qonunchilik hujjatlari talablariga rioya qilinishi ustidan doimiy ravishda nazorat oʻrnatilishini taʼminlasin. 7. Vazirlar Mahkamasining “Yer uchastkalaridan ruxsat etilgan foydalanish turlari va kapital qurilish obyektlarining yagona klassifikatorini amalga kiritish chora-tadbirlari toʻgʻrisida” 2024-yil 30-sentabrdagi 614-son qaroriga ilovaga muvofiq oʻzgartirish va qoʻshimchalar kiritilsin. 8. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. 5-bandda: quyidagi mazmundagi oltinchi xatboshi bilan toʻldirilsin: “Qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishni (qurishni) nazarda tutuvchi ichki xoʻjalik yer tuzish loyihasini ishlab chiqish va tasdiqlash boʻyicha davlat xizmatlari koʻrsatishning maʼmuriy reglamenti 41-ilovaga muvofiq”; oltinchi xatboshi yettinchi xatboshi deb hisoblansin. 2. 1-ilovada: a) “I. Yer uchastkalaridan ruxsat etilgan foydalanish turlarining klassifikatori” boʻlimining 1.0 — 1.10-pozitsiyalari quyidagi tahrirda bayon etilsin: b) “II. Foydalanish maqsadlari boʻyicha kapital qurilish obyektlarining klassifikatori” boʻlimining 1.0 — 1.10-pozitsiyalari quyidagi tahrirda bayon etilsin: 3. Quyidagi mazmundagi 41-ilova bilan toʻldirilsin: 1. Ushbu Reglament qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishni (qurishni) nazarda tutuvchi ichki xoʻjalik yer tuzish loyihalarini ishlab chiqish va tasdiqlash boʻyicha davlat xizmatlari koʻrsatish tartibini belgilaydi. Mazkur Reglament Koʻchmas mulkka boʻlgan huquqlarning davlat reyestriga kiritilgan barcha yer uchastkalariga nisbatan tatbiq etiladi. Ushbu Reglament qurilish obyektlarini joylashtirish (qurish) nazarda tutilmagan ichki xoʻjalik yer tuzish loyihalarini ishlab chiqish va tasdiqlashga nisbatan qoʻllanilmaydi. 2. Ushbu Reglamentda quyidagi asosiy tushunchalardan foydalaniladi: vakolatli organ — kapital qurilish obyektlari boʻyicha — Oʻzbekiston Respublikasi Qishloq xoʻjaligi vazirligi, yengil konstruksiyali qurilmalar va vaqtincha qurilmalar boʻyicha — uning hududiy boshqarmalari; ijrochi — Oʻzbekiston Respublikasi Qishloq xoʻjaligi vazirligi huzuridagi “Oʻzdaverloyiha” davlat ilmiy-loyihalash instituti va uning hududiy boʻlinmalari; ichki xoʻjalik yer tuzish loyihasi — qishloq xoʻjaligi korxonasining hududini ichki xoʻjalik negizida belgilab olish, qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan qurilish obyektlarini joylashtirish (qurish) boʻyicha ishlab chiqilgan hujjatlar toʻplami; kapital qurilish obyektlari — yer bilan uzviy bogʻliq boʻlgan va ularning belgilangan maqsadiga nomutanosib zarar yetkazmagan holda joyini oʻzgartirish mumkin boʻlmaydigan binolar, inshootlar, shuningdek, qurilishi tugallanmagan obyektlar; yer uchastkasidan ruxsat etilgan foydalanishning asosiy turi — yer uchastkasi va unda joylashgan kapital qurilish obyektlarida amalga oshirish mumkin boʻlgan va qonunchilik hujjatlarida belgilangan faoliyat turi; qishloq xoʻjaligiga moʻljallangan yerlar ijarachisi (keyingi oʻrinlarda — ariza beruvchi) — ijara huquqi asosida berilgan qishloq xoʻjaligiga moʻljallangan yerlarda mahsulot yetishtirish (ishlab chiqarish) bilan shugʻullanuvchi yuridik va jismoniy shaxslar (fermer xoʻjaligi, agroklaster, dehqon xoʻjaligi va qishloq xoʻjaligiga moʻljallangan yerlarda xoʻjalik faoliyatini yurituvchi boshqa tadbirkorlik subyektlari); qishloq xoʻjaligiga moʻljallangan sugʻorilmaydigan yerlar — yer fondining qishloq xoʻjaligiga moʻljallangan yerlari toifasidagi sugʻorilmaydigan lalmi, pichanzor va yaylov yerlari hamda sugʻorish imkoniyati mavjud boʻlmagan, tashlandiq holga kelib qolgan (boʻz) va meliorativ qurilish holatidagi yerlar, shuningdek, belgilangan tartibda sugʻoriladigan yerlardan sugʻorilmaydigan yerlar tarkibiga oʻtkazilgan yerlar; qishloq xoʻjaligiga xizmat koʻrsatuvchi yerlar — ihota daraxtzorlari, ichki xoʻjalik yoʻllari, kommunikatsiyalar, suv havzalari, suvni tejaydigan sugʻorish texnologiyalari qurilmalari va hovuzlari, transformator stansiyalari, muqobil energiya inshootlari, dala shiyponi, texnika parki hamda qishloq xoʻjaligida foydalaniladigan boshqa bino va inshootlar egallagan yerlar. 3. Yer uchastkasidan ruxsat etilgan foydalanishning asosiy turiga mos boʻlgan obyektlarini joylashtirishni (qurishni) nazarda tutuvchi ichki xoʻjalik yer tuzish loyihasi quyidagi talablarga muvofiq ishlab chiqiladi va tasdiqlanadi: ijaraga berilgan qishloq xoʻjaligiga moʻljallangan yerlar tarkibida sugʻorilmaydigan yerlar mavjud boʻlganda; sugʻoriladigan yerlarga zarar yetkazmagan holda yer uchastkasidan ruxsat etilgan foydalanishning asosiy turiga mos boʻlgan obyektga kirish (oʻtish) imkoniyati mavjud boʻlganda; yer uchastkasidan ruxsat etilgan foydalanishning asosiy turiga mos boʻlgan obyektning irrigatsiya va melioratsiya inshootlarini ishchi holatda saqlash sharoitiga zarar yetkazmaganda. 4. Yer tuzish loyihasida qishloq xoʻjaligiga moʻljallangan sugʻorilmaydigan yerlarda qishloq xoʻjaligiga xizmat koʻrsatuvchi obyektlar (chorva mollarini parvarishlash va saqlash, yengil konstruksiyali issiqxona va muzlatkichli omborxonalar, saralash va qadoqlash joylari, suvni tejaydigan sugʻorish texnologiyalari qurilmalari va hovuzlari, transformator stansiyalari, muqobil energiya inshootlari, dala shiyponi, texnika parki hamda Foydalanish maqsadlari boʻyicha kapital qurilish obyektlarining klassifikatorida nazarda tutilgan boshqa obyektlar) dala chetida ijaraga berilgan kontur maydonining bir foizidan oshmagan, biroq chorvachilik yoʻnalishida 1 gektardan, boshqa yoʻnalishlarda 20 sotixdan koʻp boʻlmagan qismida joylashtirilishi mumkin. 5. Vakolatli organ qishloq xoʻjaligiga moʻljallangan sugʻoriladigan yerlarda yengil konstruksiyali muzlatkichli omborxonalar, saralash, qadoqlash joylari, suvni tejaydigan sugʻorish texnologiyalari, dala shiyponi, texnika parki joylashtirish (qurish) boʻyicha tashabbus bilan chiqqan yer ijarachilari murojaatlari boʻyicha maʼlumotlarni toʻplagan holda Oʻzbekiston Respublikasining Yer kodeksi 441-moddasiga muvofiq xulosalar Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi tomonidan umumlashtirilishini taʼminlaydi. Ushbu holatda davlat xizmatlarini koʻrsatish yer uchastkasini sugʻoriladigan qishloq xoʻjaligi yeridan qishloq xoʻjaligiga xizmat koʻrsatuvchi yerlar turiga oʻzgartirish masalasi hal etilgunga qadar toʻxtatib turiladi. 6. Qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarini joylashtirishni (qurishni) nazarda tutuvchi ichki xoʻjalik yer tuzish loyihasini ishlab chiqish va tasdiqlash boʻyicha davlat xizmatlari ushbu Reglamentga 1-ilovadagi sxemaga muvofiq koʻrsatiladi. 7. Ariza beruvchi ixtiyoriy ravishda qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishni (qurishni) nazarda tutuvchi ichki xoʻjalik yer tuzish loyihasini (keyingi oʻrinlarda — yer tuzish loyihasi) ishlab chiqish va tasdiqlash boʻyicha ushbu Reglamentga 2-ilovaga muvofiq soʻrovnomani toʻldirgan holda davlat xizmatlari markaziga murojaat qiladi yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP)da roʻyxatdan oʻtadi. 8. Soʻrovnomaga quyidagi hujjatlar ilova qilinadi: qishloq xoʻjaligiga moʻljallangan yer uchastkasiga boʻlgan huquqni tasdiqlovchi hujjat nusxasi va ijara huquqi davlat roʻyxatidan oʻtkazilganligi toʻgʻrisida davlat reyestridan koʻchirma; belgilangan tartibda rasmiylashtirilgan ishonchnoma (agar soʻrovnoma ariza beruvchining vakili tomonidan taqdim etilsa). Ariza beruvchidan ushbu bandda koʻrsatilmagan maʼlumot va hujjatlarni talab qilishga yoʻl qoʻyilmaydi. 9. Ariza beruvchi soʻrovnomaga zarur maʼlumotlarni kiritgandan soʻng, maʼlumotlarning toʻgʻriligini tekshiradi va imzoni identifikatsiya qilishning tegishli vositalari (daktiloskopiya, ERI, Mobil-ID va boshqalar) bilan tasdiqlaydi. 10. Ariza beruvchi davlat xizmatlari markaziga oʻzi kelib murojaat etganda, soʻrovnoma toʻldirilgan vaqtdan boshlab real vaqt rejimida “E-ijara” axborot tizimi (keyingi oʻrinlarda — “E-ijara” AT) orqali ijrochiga yuboriladi, YIDXP orqali murojaat qilinganda, soʻrovnoma avtomatik tarzda “E-ijara” AT orqali ijrochiga yuboriladi. 11. Soʻrovnomani koʻrib chiqish uchun quyidagi miqdorda toʻlovlar undiriladi: yer uchastkasining maydoni 1 gektargacha boʻlganda — bazaviy hisoblash miqdorining bir baravari; yer uchastkasining maydoni 1 gektardan 10 gektargacha boʻlganda — bazaviy hisoblash miqdorining ikki baravari; yer uchastkasining maydoni 10 gektardan 100 gektargacha boʻlganda — bazaviy hisoblash miqdorining toʻrt baravari; yer uchastkasining maydoni 100 gektardan ortiq boʻlganda — bazaviy hisoblash miqdorining olti baravari. YIDXP orqali murojaat qilinganda, ushbu bandda keltirilgan toʻlovlar summasining 90 foizi miqdorida toʻlov undiriladi. 12. Undirilgan toʻlovlar quyidagi tartibda taqsimlanadi: a) davlat xizmatlari markazlari orqali murojaat qilinganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 0,5 foizi — Yagona billing tizimi orqali davlat xizmatlarini koʻrsatganlik uchun Oʻzbekiston Respublikasi Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlarning: 25 foizi — Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligini rivojlantirish va oziq-ovqat taʼminoti jamgʻarmasiga; 5 foizi — Oʻzbekiston Respublikasi Qishloq xoʻjaligi vazirligining “Agrosanoatni raqamlashtirish markazi” masʼuliyati cheklangan jamiyatining shaxsiy hisobvaragʻiga; 70 foizi — “Oʻzdaverloyiha” davlat ilmiy-loyihalash institutining shaxsiy hisobvaragʻiga; b) YIDXP orqali murojaat qilinganda: 10 foizi — Oʻzbekiston Respublikasi Adliya vazirligining Davlat xizmatlarini koʻrsatishni rivojlantirish jamgʻarmasining shaxsiy hisobvaragʻiga; 11,75 foizi (shundan 0,5 foizi — yagona billing tizimi orqali davlat xizmatlari koʻrsatilganda) — Oʻzbekiston Respublikasi Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlarning: 25 foizi — Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligini rivojlantirish va oziq-ovqat taʼminoti jamgʻarmasiga; 5 foizi — Oʻzbekiston Respublikasi Qishloq xoʻjaligi vazirligining “Agrosanoatni raqamlashtirish markazi” masʼuliyati cheklangan jamiyatining shaxsiy hisobvaragʻiga; 70 foizi — “Oʻzdaverloyiha” davlat ilmiy-loyihalash institutining shaxsiy hisobvaragʻiga. 13. Soʻrovnomada notoʻgʻri maʼlumotlar yoki unga ilova qilingan hujjatlarda kamchiliklar aniqlanganda, ariza beruvchi kamchiliklarni besh ish kuni ichida bartaraf etgan holda soʻrovnoma va unga ilova qilinadigan hujjatlarni takroran koʻrib chiqish uchun taqdim etishi mumkin. Aynan bitta yer uchastkasi (kontur) boʻyicha soʻrovnomani takroran koʻrib chiqish uchun toʻlov undirilmaydi. 14. Ariza beruvchi davlat xizmatlari koʻrsatishning har qaysi bosqichida bosh tortish huquqiga ega, bunda soʻrovnoma koʻrilmasdan qoldiriladi va undirilgan toʻlovlar qaytarilmaydi. 15. Ijrochi soʻrovnoma kelib tushgan kundan eʼtiboran oʻn besh ish kuni ichida: soʻrovnomada koʻrsatilgan hududdagi yer maydonini joyiga chiqqan holda oʻrganadi; soʻrovnoma va unga ilova qilingan hujjatlarni hamda ushbu Reglamentga 3-ilovaga muvofiq tayyorlangan qishloq xoʻjaligiga moʻljallangan sugʻorilmaydigan yer uchastkasida yer tuzish loyihasini ishlab chiqish yuzasidan xulosani vakolatli organga yuboradi. 16. Vakolatli organ ijrochi tomonidan taqdim qilingan hujjatlarni besh ish kuni ichida koʻrib chiqib, yer tuzish loyihasini ishlab chiqishga rozilik berish yoki uni rad etish toʻgʻrisidagi xulosani tasdiqlaydi hamda ijrochiga yuboradi. Vakolatli organ zaruratga koʻra hujjatlarni qoʻshimcha oʻrganish maqsadida ijrochiga qaytarishi mumkin. Ijrochi qoʻshimcha oʻrganishga qaytarilgan hujjatlarni uch ish kuni ichida koʻrib chiqadi va koʻrib chiqish yakuni boʻyicha maʼlumotni vakolatli organga yuboradi. 17. Quyidagilar yer tuzish loyihasini ishlab chiqishni rad etish uchun asos boʻladi: ushbu Reglamentning 3-bandida belgilangan talablar bajarilmaganda; davlat xizmatlarini koʻrsatganlik uchun toʻlovlar oʻz vaqtida yoki toʻliq amalga oshirilmaganda; yer uchastkasining bir qismi ilgari qishloq xoʻjaligi yeridan qishloq xoʻjaligiga xizmat koʻrsatuvchi yerga oʻzgartirilganligi aniqlanganda. Ushbu bandda koʻrsatilmagan boshqa asoslar bilan yer tuzish loyihasini ishlab chiqishni rad etishga yoʻl qoʻyilmaydi. Yer tuzish loyihasini ishlab chiqish rad etilgan hollarda davlat xizmatlari koʻrsatish uchun toʻlangan mablagʻlar qaytarilmaydi. 18. Ariza beruvchi tomonidan takroran taqdim etilgan soʻrovnomani muqaddam koʻrsatilmagan boshqa sabablar bilan rad etishga yoʻl qoʻyilmaydi. 19. Yer tuzish loyihasini ishlab chiqish boʻyicha xulosa rasmiylashtirilgan kunning oʻzida “E-ijara” ATda avtomatik ravishda hisobga olinadi. 20. Ijrochi vakolatli organning yer tuzish loyihasini ishlab chiqishga rozilik berish toʻgʻrisidagi xulosasi kelib tushgan kundan eʼtiboran besh ish kuni ichida yer tuzish loyihasini ishlab chiqadi. Bunda: yer uchastkasining amaldagi holati bilan taqdim etilgan hujjatlardagi maʼlumotlarning oʻzaro muvofiqligi oʻrganiladi; yer uchastkasi chegarasi aniqlanadi va yer turlari boʻyicha hisobot shakllantiriladi; yer uchastkasi konturlar kesimida xatlovdan oʻtkaziladi va uning elektron raqamli xaritasi (masshtabi 1:5 000 — 1:10 000) yaratiladi; yer uchastkasi qishloq xoʻjaligi yeridan qishloq xoʻjaligiga xizmat koʻrsatuvchi yerga oʻzgartirilgan hollarda qishloq xoʻjaligi va oʻrmon xoʻjaligi ishlab chiqarishi nobudgarchiliklarining miqdori hisoblanadi; muhandislik-kommunikatsiya tarmoqlari joylashuvi xaritada aks ettiriladi. 21. Ijrochi bir ish kuni ichida “E-ijara” AT orqali yer tuzish loyihasini tegishliligi boʻyicha Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlariga (kapital qurilish obyektlari boʻlganda) yoki tumanlar (shaharlar) hokimlariga (yengil konstruksiyali qurilmalar va vaqtincha qurilmalar boʻlganda) (keyingi oʻrinlarda — hokim) quyidagi hujjatlar bilan birga yuboradi. a) vakolatli organning yer tuzish loyihasini ishlab chiqish uchun bergan xulosasi; b) yer maydonining konturlar kesimidagi yer toifasi va turlari boʻyicha shakllantirilgan hisobot (jadval koʻrinishida); v) qishloq xoʻjaligiga moʻljallangan yerlar chegarasi tushirilgan elektron raqamli xarita (masshtabi 1:5 000 — 1:10 000); g) yer uchastkasidan ruxsat etilgan foydalanishning asosiy turiga mos boʻlgan obyektni joylashtirish (qurish) uchun tanlangan hududning elektron raqamli xaritasi (masshtabi 1:500 — 1:2 000) hamda ushbu yer maydonining kosmik tasviri; d) yer uchastkasidan ruxsat etilgan foydalanishning asosiy turiga mos boʻlgan obyektni joylashtirish (qurish) uchun tanlangan hududdagi muhandislik-kommunikatsiya tarmoqlarining joylashuv masofalari va muhofaza zonalari boʻyicha maʼlumot (jadval koʻrinishida); e) sugʻorilmaydigan qishloq xoʻjaligi yeridan qishloq xoʻjaligiga xizmat koʻrsatuvchi yerga oʻtkazilayotgan yer uchastkasi qismining tarhi va maydoni; j) yer uchastkasi qishloq xoʻjaligi yeridan qishloq xoʻjaligiga xizmat koʻrsatuvchi yerga oʻzgartirilgan hollarda qishloq xoʻjaligi va oʻrmon xoʻjaligi ishlab chiqarishi nobudgarchiliklarining miqdori toʻgʻrisidagi maʼlumot. 22. Hokim yer tuzish loyihasi kelib tushgan kundan eʼtiboran besh ish kuni ichida “E-qaror” tizimida yer tuzish loyihasini tasdiqlash toʻgʻrisida qaror qabul qiladi va uni ijrochiga yuboradi. Qishloq xoʻjaligiga moʻljallangan sugʻorilmaydigan yer qishloq xoʻjaligi yeridan qishloq xoʻjaligiga xizmat koʻrsatuvchi yerga oʻzgartirilgan qismining maydoni hokim qarorida alohida koʻrsatiladi. 23. Ijrochi hokimning yer tuzish loyihasini tasdiqlash toʻgʻrisidagi qarorini olgan kundan eʼtiboran: bir ish kuni ichida davlat xizmatlari markazi yoki YIDXP orqali ariza beruvchiga hokimning yer tuzish loyihasini tasdiqlash toʻgʻrisidagi qarorini, vakolatli organning yer tuzish loyihasini ishlab chiqish boʻyicha xulosasini, yer tuzish loyihasini hamda qishloq xoʻjaligi va oʻrmon xoʻjaligi ishlab chiqarishi nobudgarchiliklarining miqdorini qoplash boʻyicha toʻlovlar hujjatini (hisoblangan hollarda) yuboradi; ikki ish kuni ichida “E-ijara” AT orqali hokimning yer tuzish loyihasini tasdiqlash toʻgʻrisidagi qarorini, vakolatli organning yer tuzish loyihasini ishlab chiqish boʻyicha xulosasini hamda yer tuzish loyihasini Qurilish va uy-joy kommunal xoʻjaligi vazirligining hududiy boshqarmasiga yuboradi; ariza beruvchi tomonidan qishloq xoʻjaligi va oʻrmon xoʻjaligi ishlab chiqarishi nobudgarchiliklarining miqdori (hisoblangan hollarda) toʻliq qoplanganidan keyin uch ish kunida tasdiqlangan yer tuzish loyihasiga asosan yer uchastkasidan ruxsat etilgan foydalanishning asosiy turiga mos boʻlgan obyektni joylashtirish (qurish) uchun tanlangan yer maydonini ariza beruvchiga joyida koʻrsatib beradi va taraflar tomonidan imzolanadigan dalolatnomani rasmiylashtiradi. 24. Yer tuzish loyihalariga kiritilgan maʼlumotlarning haqqoniyligi uchun toʻliq masʼuliyat “Oʻzdaverloyiha” davlat ilmiy-loyihalash instituti va uning hududiy boʻlinmalari hamda tegishliligi boʻyicha Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari (kapital qurilish obyektlari boʻlganda) yoki tumanlar (shaharlar) hokimlari (yengil konstruksiyali qurilmalar va vaqtincha qurilmalar boʻlganda) zimmasida boʻladi. 25. Ariza beruvchi tasdiqlangan yer tuzish loyihasida belgilangan yer uchastkasidan ruxsat etilgan foydalanishning asosiy turiga mos boʻlgan obyektni joylashtirish (qurish) maqsadida qurilish sohasida ruxsat beruvchi hujjatlarni olish uchun Vazirlar Mahkamasining “Qurilish sohasiga oid yagona maʼmuriy qurilish reglamentlarini tasdiqlash toʻgʻrisida” 2022-yil 20-apreldagi 200-son qaroriga muvofiq tuman (shahar) qurilish boʻlimiga belgilangan tartibda murojaat qiladi. 26. Qurilish sohasida ruxsat beruvchi hujjatlarga asosan yer tuzish loyihasida belgilangan yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishda (qurishda) quyidagilarga rioya qilish talab etiladi: energetika va kommunikatsiya tarmoqlariga ulanish uchun tegishli vakolatli tashkilotlarga murojaat qilish; qishloq xoʻjaligi yerlariga, eng avvalo sugʻoriladigan yerlarga zarar yetkazmaslik; mavjud irrigatsiya va melioratsiya obyektlariga zarar yetkazmaslik, jumladan suvni muhofaza qilish zonasi talablariga rioya qilish; yongʻinga qarshi, tabiatni muhofaza qilish talablari, ekologiya, sanitariya normalari, qoidalari va gigiyena normativlariga rioya qilish; chegaradosh (tutash) yer egalari va foydalanuvchilar, ijarachilarning yer maydoni va mulkiga zarar yetkazmaslik; muhandislik-kommunikatsiya infratuzilma obyektlaridan foydalanishda noqulaylik yaratmaslik; oʻzganing yer uchastkasidan cheklangan tarzda foydalanish huquqiga (servitut) rioya qilish va cheklamaslik. 27. Davlat xizmatlari markazlari va filiallar oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 28. Adliya vazirligi, uning hududiy boshqarmalari va davlat xizmatlari markazlari davlat organlari va boshqa tashkilotlarning ushbu Reglament talablari ijrosi boʻyicha faoliyatini, shu jumladan YIDXP orqali doimiy nazorat va monitoring qilib boradi. 29. Ariza beruvchi davlat organlari va boshqa tashkilotlar xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishi mumkin. 30. Ushbu Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar.